b'\n_START_ARTICLE_\nLigurske Alpe\n_START_SECTION_\nLega in pokrajina\n_START_PARAGRAPH_\nNajve\xc4\x8dji del Ligurskih Alp ima Italija z de\xc5\xbeelama Piemont in Ligurija. V francoskem departmaju Alpes-Maritimes predstavlja 9% goratega obmo\xc4\x8dja._NEWLINE_Najvi\xc5\xa1ja gora je 2651 m visok Punta Marguareis med Piemontom in Alpes-Maritimes._NEWLINE_Ker te\xc4\x8dejo vzdol\xc5\xbe Genovskega zaliva so Ligurske Alpe tudi podnebna meja med Padsko ni\xc5\xbeino in italijansko riviero. Prevladujo\xc4\x8de reliefne oblike so navpi\xc4\x8dne stene in velike kra\xc5\xa1ke planote. Ligurske Alpe so raj za botanike. Zaradi bli\xc5\xbeine morja prevladujejo sredozemske kot tudi alpske vrste._NEWLINE_Glavne reke te\xc4\x8dejo proti severu proti Padski ni\xc5\xbeini \xe2\x80\x93 glavna je Tanaro in njena pribli\xc5\xbeno vzporedna pritoka Pesio in Ellero._NEWLINE_Na jug proti morju so reke kraj\xc5\xa1e. Ve\xc4\x8dji sta Argentina in Arroscia. Veliko ve\xc4\x8d je hudournikov.\n_START_SECTION_\nZgodnja naselitev\n_START_PARAGRAPH_\nZaradi stalne gro\xc5\xbenje z morja, so v preteklosti naselja nastajala na grebenih, ob prelazih in na vrhovih, in se v Franciji imenujejo "Village Perche", v Italiji pa "Nid d\'Aigle". Ta naselja so trenutno najbolj ogro\xc5\xbeena zaradi praznenja in gospodarskega propada ("spopolamento"), zato ligursko zaledje z alpsko kulturo ka\xc5\xbee ostro nasprotje glede na ligursko obalo. Poleg okcitanske manj\xc5\xa1ine v dolinah Pesio, Ellero, Corsaglia in Tanaro, je tu \xc5\xa1e ena malo znana manj\xc5\xa1ina v Alpah: Brigaskeri. Njihova naselja so okoli Monte Saccarella, na obmo\xc4\x8dju, kjer so na voljo veliki pa\xc5\xa1niki, saj gospodarska struktura Brigaskerjev temelji na sezonskem preseljevanju \xc5\xbeivine. Zimski pa\xc5\xa1niki so v delti reke Rone in na rivieri, poletni pa\xc5\xa1niki v Kotijskih, Primorskih in Ligurskih Alpah. Leta 1979 je deloval zadnji brigaskerski pastir.\n_START_SECTION_\nZa\xc5\xa1\xc4\x8dita okolja\n_START_PARAGRAPH_\nV piemontskem delu Ligurskih Alp (regija Marguareis) je od leta 1978 Naravni park Alta Valle Pesio e Tanaro (Parco Naturale Alta Valle Pesio e Tanaro), velik 6.638 hektarjev . Park obsega dve nasprotni pobo\xc4\x8dji Punta Marguareis (2651 m), kjer se nahajajo \xc5\xa1tevilne jame, trenutno raziskane v skupni dol\xc5\xbeini pribli\xc5\xbeno 150 kilometrov in z najve\xc4\x8djo globino 1000 metrov. Flora in favna sta ve\xc4\x8dinoma alpski. Omembe vredna je razmeroma nedavna prisotnost volka.'